I 1919 ble landhandelen O. Rønnekleiv etablert ved dampskipskaia av Ole Johan E. Rønnekleiv. Flere av hans barn tok forretningsdriften videre i området. Sønnen Eilev ble styrer for butikken, Bodvar ble kaiekspeditør og styrer for salg av landbruksvarer og bensinstasjonen, mens Bjørg ble styrer for et lite pensjonat. Rønnekleiv landhandel, flyttet til nye lokaler langs veien, men måtte legge ned i 1989, og er videreført av andre eiere som Jokerbutikk.